MONO ร่วง 4 วันรูด 13% ทำ “ออลไทม์โลว์” โบรกฯแนะ “ขาย” ชี้ผลงานปี 62-63 ขาดทุนต่อเนื่อง!
MONO ร่วง 4 วันรูด 13% ทำ "ออลไทม์โลว์" โบรกฯแนะ "ขาย" ชี้ผลงานปี 62-63 ขาดทุนต่อเนื่อง!
MONO ร่วง 4 วันรูด 13% ทำ "ออลไทม์โลว์" โบรกฯแนะ "ขาย" ชี้ผลงานปี 62-63 ขาดทุนต่อเนื่อง!
30 ม.ค. 2563

ผู้สื่อข่าวรายงานว่า ราคาหุ้น บริษัท โมโน เทคโนโลยี จำกัด (มหาชน) หรือ MONO อยู่ที่ระดับ 0.85 บาท ลบ 0.05 บาท หรือ 5.56% สูงสุดที่ระดับ 0.89 บาท ต่ำสุดที่ระดับ 0.85 บาท ด้วยมูลค่าการซื้อขาย 1.64 ล้านบาท

โดยราคาหุ้น MONO ปรับตัวลดลงมาอย่างต่อเนื่องเป็นวันที่ 4 นับตั้งแต่ราคาหุ้นปิดที่ระดับ 0.98 บาท เมื่อวันที่ 24 ม.ค. 63 ซึ่งคิดเป็นการปรับตัวลดลง 0.13 บาท หรือคิดเป็น 13% ทำจุดต่ำสุดตั้งแต่เข้าซื้อขายในตลาดหลักทรัพย์แห่งประเทศไทย
อนึ่งก่อนหน้านี้ บทวิเคราะห์ บล.ทิสโก้ กำหนดคำแนะนำ “ขาย” หุ้น MONO ให้ราคาเป้าหมาย 1.20 บาท/หุ้น เนื่องจากภาพรวมยังไม่สดใสในช่วง 2 ปี ยังคาดขาดทุนจากธุรกิจหลักจากให้บริการโฆษณาโดยเฉพาะทีวีดิจิทัลที่มีการแข่งขันทั้งด้านคอนเทนท์และราคารุนแรง รวมถึงอุตสาหกรรมการใช้จ่ายสื่อโฆษณาที่ไม่เติบโตตามสภาพเศรษฐกิจที่ยังไม่เอื้ออำนวย
ขณะที่ต้นทุนคงที่ยังสูงจากการลงทุนคอนเทนท์ใหม่ๆ เพื่อสร้างเรตติ้งให้เป็นที่นิยมและเพิ่มคอนเทนท์ให้ธุรกิจบริการ Subscription ประกอบกับบริษัทยังมีขาดทุนสะสมอยู่ทำให้คาดว่าจะไม่มีการจ่ายเงินปันผล นอกจากนี้ คงประมาณการผลประกอบการในปี 2562-63 ยังคงขาดทุน 562 ล้านบาท และ 336 ล้านบาท ตามลำดับ